b'\n_START_ARTICLE_\nMojo Magazine\n_START_PARAGRAPH_\nMojo Magazine on brittil\xc3\xa4inen musiikkilehti. Se on alallaan yksi arvostetuimmista ja menestyneimmist\xc3\xa4 julkaisuista._NEWLINE_Lehti on ilmestynyt kerran kuukaudessa vuodesta 1993 saakka. Ensimm\xc3\xa4isen Mojon kannessa olivat Bob Dylan ja John Lennon. Lehti sai alkunsa kustannusyhti\xc3\xb6 EMAPin aloitteesta. Brittil\xc3\xa4inen musiikkilehti Q oli ollut useamman vuoden ajan myyntimenestys ja yhti\xc3\xb6 alkoi etsi\xc3\xa4 toimitusta uuteen rock-painotteiseen musiikkilehteen. N\xc3\xa4in syntyi Mojo. Mojon numeroissa on joskus mukana lehden teemaan kuuluva cd._NEWLINE_Lehti on julkaissut monia "Top-100"-listoja, joissa sen musiikkitoimitus on valinnut eri aikakauden tai kaikkien aikojen parhaita levyj\xc3\xa4 ja singlej\xc3\xa4. Yksi t\xc3\xa4llainen lista on nimelt\xc3\xa4\xc3\xa4n Top 100 Albums of Mojo\'s Lifetime.'